#### Ciklamen

Z romanom Ciklamen pisatelj prestavi meščansko življenje, ki ga je zaradi svojega notarskega poklica dobro poznal. Zelo dobro so oblikovani zlasti ženski liki. Roman je realističen, čeprav je v ospredju še vedno romantična ljubezenska zgodba. Vpleten je tudi motiv boja z nemštvom, ki je bil v času nastanka romana zelo pereč problem.

Zgodba se dogaja v majhnem podeželskem trgu Borju na Kranjskem, v 19. stoletju, v času prebujanja slovenske narodne zavesti. Govori o ljubezenskih zgodbah odvetnika Hrasta in Katinke ter Medena in Elze.

Ciklamen je izhajal v Ljubljanskem Zvonu 1883.

**Kratka vsebina:**

Ciklamen je roman, v katerem opisuje Kersnik ljudi in življenje v Borju, podeželskem trgu na Kranjskem. V ospredju pripovedi je še vedno ljubezenska zgodba, katere junak je odvetnik Hrast. Zaljubi se v nemško guvernanto Elzo, vendar ni posebno prizadet, ko se ta poroči z nemškutarskim graščakom Medenom. Srečal je namreč ženo bolnega bogatega posestnika Katinko Ilovski, ki jo je nekoč na Dunaju, ko je bila še dekle, ljubil, a jo je zapustil. Po smrti njenega moža se z njo poroči.

Pisatelj se v tem delu ne omejuje samo na to ljubezensko zgodbo. Veliko pozornosti posveča opisom okolja in prikazovanju družabnih prireditev v čitalnici. Podrobna slika stranske osebe, ki dopolnjujejo sliko življenja v podeželskem trgu. Poudarja tudi slovensko narodno zavest in vrednoti po tem osebe, ki nastopajo v delu.

##### Glavne osebe

Dr. Hrast, odvetnik na Borju, ki si sprva prizadeva pridobiti Elzino naklonjenost, nato pa ga premaga stara ljubezen

Bole, bogat posestnik z gradu Drenovo

Elza Muller, guvernanta z Drenovega, ki se nikakor ne more odločiti kdo je zanjo boljši: Dr. Hrast ali Meden.

Anton Meden, Elzin snubec, nemškutar in graščak na Borju

Katinka Ilovski, nekdanja ljubezen dr. Hrasta, zdaj poročena s hudo bolnim možem